CELEX: 62021TA0057
Language: sl
Date: 2022-04-06 00:00:00
Title: Zadeva T-57/21: Sodba Splošnega sodišča z dne 6. aprila 2022 – Madžarska/Komisija (EKJS in EKSRP – Odhodki, izključeni iz financiranja – Obveznost povečanja pregledov na kraju samem – Člen 35 Izvedbene uredbe (EU) št. 809/2014 – Pravna veljavnost delovnih dokumentov Komisije – Načini izračuna povečanja stopnje pregledov na kraju samem)

27.6.2022   
            
            
               SL
            
            
               Uradni list Evropske unije
            
            
               C 244/27
            
         
      Sodba Splošnega sodišča z dne 6. aprila 2022 – Madžarska/Komisija
      (Zadeva T-57/21) (1)
      
      (EKJS in EKSRP - Odhodki, izključeni iz financiranja - Obveznost povečanja pregledov na kraju samem - Člen 35 Izvedbene uredbe (EU) št. 809/2014 - Pravna veljavnost delovnih dokumentov Komisije - Načini izračuna povečanja stopnje pregledov na kraju samem)
      (2022/C 244/35)
      Jezik postopka: madžarščina
      
         Stranki
      
      
         Tožeča stranka: Madžarska (zastopnika: M. Fehér et G. Koós, agenta)
      
         Tožena stranka: Evropska komisija (zastopnice: J. Aquilina, A. Sauka in Z. Teleki, agenti)
      
         Predmet
      
      Tožeča stranka s tožbo na podlagi člena 263 PDEU predlaga razglasitev ničnosti Izvedbeni sklep Komisije (EU) 2020/1734 z dne 18. novembra 2020 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2020, L 390, str. 10) zgolj v delu, v katerem je Evropska komisija zaradi izvedbe nezadostnega števila pregledov na kraju samem iz zneska finančne pomoči, ki ji jo je za proračunsko leto 2018 dodelil Evropski kmetijski jamstveni sklad (EKJS), izključila znesek 4 334 068,02 EUR.
      
         Izrek
      
      
                  1.
               
               
                  Izvedbeni sklep Komisije (EU) 2020/1734 z dne 18. novembra 2020 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije se zgolj v delu, v katerem je Evropska komisija zaradi izvedbe nezadostnega števila pregledov na kraju samem iz zneska finančne pomoči, ki ji jo je za proračunsko leto 2018 dodelil Evropski kmetijski jamstveni sklad (EKJS), izključila znesek 4 334 068,02 EUR, razglasi za ničen.
               
            
                  2.
               
               
                  Komisiji se naloži plačilo stroškov.
               
            
         (1)  UL C 88, 15.3.2021.